Die Eerste Vryheidsoorlog, 1880-1881 – Kraal Uitgewers
Tuis / E-Winkel / Genres / Oorlogsgeskiedenis
Die Eerste Vryheidsoorlog, 1880-1881
In Desember 1880, drie jaar ná die Britse anneksasie van die Zuid-Afrikaansche Republiek (ZAR) in 1877, kom bykans 10 000 Transvaalse burgers op die plaas Paardekraal byeen. Die gewigtige besluit word geneem om die regering van dié Boererepubliek eensydig te herstel. Die Britse owerhede in Pretoria en Londen volhard steeds in hul minagting van die Boere se vryheidstrewe. Wat hierop volg, is drie maande van militêre stryd tussen die grootste koloniale mag van destyds en enkele duisende Boerekrygers. Die verloop en uitkoms is veral vir die Britte ietwat onverwags.
Aangewys as wenner van die Suid-Afrikaanse Akademie vir Wetenskap en Kuns se Protea Boekhuisprys vir 2019 vir die beste gepubliseerde werk in geskiedenis of kultuurgeskiedenis in Afrikaans oor die afgelope drie jaar.
ISBN: 978-0-9947159-3-7 Kategorieë: Geskiedenis, Jackie Grobler, Oorlogsgeskiedenis Tags: 1880-1881, ABO, Anglo-Boereoorlog, Boereoorlog, Die Eerste Vryheidsoorlog, EVO, Jackie Grobler, krygsgeskiedenis, oorlog, oorlogsgeskiedenis, Vryheidsoorlog
Die Eerste Vryheidsoorlog, 1880-1881 is die mees omvangryke bron oor dié oorlog en bevat nagenoeg 200 foto’s, kaarte en illustrasies. Ervaar die oorlog soos dit nog nooit vantevore opgeteken is nie – met gedetailleerde beskrywings (met inligting uit Boere- en Britse bronne) oor die aanloop tot die stryd; die beleëring van onder meer Potchefstroom, Pretoria en Standerton; en inligting oor elke bloed- en sweetoomblik by die veldslae van Laingsnek, Schuinshoogte en die finale, legendariese Slag van Majuba.
‘n Daaglikse dagboekinskrywing van die dag se gebeure gedurende die Eerste Vryheidsoorlog kan hier gelees word.
Spesifikasies: Portret, 215 mm x 280 mm; hardeband, 478 bladsye
Skrywer: Jackie Grobler
Uitgewer: Kraal Uitgewers
Genre: Oorlogsgeskiedenis, niefiksie
Die Boerevrou Gedenkboek 2019 R250.00
Bondgenote en dwarstrekkers: Die Transvaalse en Vrystaatse regerings in die Anglo-Boereoorlog, 1899-1902 R250.00
ABO-studiedag: Alles oor die Long Tom-kanonne
Kraal Uitgewers: Waar “broodnodige” geskiedenis lééf
Propvol ABO-studiedag op 8 Junie 2019: Ontdek die man agter “Skote Petoors”